**NACIONĀLĀS KULTŪRAS MANTOJUMA PĀRVALDES PRIVĀTUMA POLITIKA**

Nacionālās kultūras mantojuma pārvaldes privātuma politikas mērķis ir sniegt fiziskajai personai – datu subjektam – informāciju par personas datu apstrādes nolūku, apjomu, aizsardzību, apstrādes termiņu un datu subjekta tiesībām datu iegūšanas, apstrādes laikā, kā arī nododot datus kompetentām institūcijām vai citam datu pārzinim.

1. **Pārzinis un tā kontaktinformācija:**
   1. Personas datu apstrādes pārzinis ir Nacionālā kultūras mantojuma pārvalde (turpmāk – Pārzinis), vienotais reģistrācijas Nr.90000038351, juridiskā adrese: Mazā Pils iela 19, Rīga, LV-1050, tālrunis: +371 67229272, mājas lapa: https://www.mantojums.lv;
   2. Pārziņa datu aizsardzības speciālists ir **Jurijs Višņakovs**. Kontaktinformācija ar personas datu apstrādi saistītajos jautājumos ir: [das@dsa.lv](mailto:das@dsa.lv)
2. **Piemērojamie tiesību akti:**
   1. Eiropas Parlamenta un padomes Regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti (2016.gada 27.aprīlis) (turpmāk – VDAR);
   2. Fizisko personu datu apstrādes likums (Izsludināts 2018.gada 4.jūlijā);
   3. Ministru kabineta 2015. gada 28. jūlija noteikumi Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”.
3. **Personas datu apstrādes nolūki:**
   1. Deleģēto valsts pārvaldes uzdevumu veikšana, tai skaitā:
      1. valsts kontroles realizācija kultūras pieminekļu aizsardzības jomā;
      2. kultūras pieminekļu valsts uzskaite, apzināšana un pētīšana;
      3. darba dokumentācijas izskatīšana, saistībā ar kultūras pieminekļiem;
      4. norādījumu sniegšana kultūras pieminekļu īpašniekiem par attiecīgā kultūras pieminekļa izmantošanu un saglabāšanu;
      5. atļauju izsniegšana konservācijas, restaurācijas, remonta un rekonstrukcijas darbu veikšanai kultūras pieminekļos;
      6. mākslas un antikvāro priekšmetu ekspertīze, atļauju izsniegšana to izvešanai uz ārvalstīm;
      7. kultūras pieminekļu pētniecības, glabāšanas un restaurācijas darbu finansēšana no īpaši iedalītiem līdzekļiem;
      8. kultūras pieminekļu aizsardzības noteikumu ievērošanas kontrole, administratīvo pārkāpumu uzskaite un administrēšana, prasību celšana par zaudējumu atlīdzināšanu;
   2. citu Ministru kabineta doto uzdevumu izpilde;
   3. Pārziņa vadība, grāmatvedība, iekšējo procesu nodrošināšana;
   4. Pārziņa lietvedība, arhivēšana, t.sk. arhivēšana sabiedrības interesēs;
   5. Pārziņa darba tiesiskās attiecības un personāla atlase;
   6. Pārziņa saimnieciskās darbības līgumu slēgšana un izpildes nodrošināšana;
   7. Pārziņa klientu, apmeklētāju un darbinieku drošības, Pārziņa īpašuma aizsardzības nodrošināšana.
4. **Pārziņa apstrādē esošās personu datu kategorijas:**
   1. Deleģēto valsts pārvaldes uzdevumu un citu Pārzinim uzdoto uzdevumu izpildes nolūkā tiek apstrādāti šādi personas dati, atkarībā no datu subjekta saistībām ar Pārzini:
      1. vārds, uzvārds, personas kods vai dzimšanas datums, korespondences adrese, deklarētās dzīves vietas adrese, tālruņa numurs, e-pasta adrese;
      2. darba vieta, amats, nodarbošanās veids, dalība profesionālajās asociācijās, dalība kapitālsabiedrībās;
      3. bankas norēķinu kontu numuri;
      4. mantiskais stāvoklis un darījumi;
      5. politiski represētās personas statuss;
      6. radniecības pakāpe ar citiem ģimenes locekļiem;
      7. sociālais stāvoklis;
      8. nepilngadīgās personas dati (vārds, uzvārds, personas kods vai dzimšanas datums, korespondences adrese, deklarētās dzīves vietas adrese, informācija par īpašumu, kas pieder nepilngadīgajai personai);
      9. maksātspēja,
      10. Dati par administratīvajiem pārkāpumiem,
      11. Dati par kriminālsodāmību.
   2. Pārziņa darba tiesisko attiecību un personāla atlases nolūkā tiek apstrādāti šādi personas dati:
      1. Dzīves apraksts (Curriculum Vitae) un darba pieredzes apraksts;
      2. Personāllietā ietilpstoša informācija, tai skaitā informācija par: izglītību, apgādājamiem, bērna dzimšanas apliecības kopija, miršanas apliecības kopija, laulības apliecības kopija, dati par darbinieku veselības pārbaudēm;
      3. Bankas norēķinu kontu numuri;
      4. Fotoattēli;
      5. Darba staciju auditācijas pierakstu dati;
      6. Darba e-pasta, interneta un telefonu auditācijas pieraksti;
   3. Pārziņa klientu, apmeklētāju un darbinieku drošības, Pārziņa īpašuma aizsardzības nodrošināšanas nolūkā tiek apstrādāti šādi personas dati:
      1. Videonovērošanas sistēmas ieraksti;
      2. dati par tīmekļa vietnes apmeklējumu;
      3. piekļuves kontroles ierīču un signalizācijas iekārtu auditācijas pieraksti ar darbinieku, apmeklētāju vai apakšuzņēmēju datiem.
   4. 3.punktā minētos nolūkos tiek apstrādāti arī citi dati, kurus datu subjekts pats paziņo Pārzinim.
5. **Fizisko personu datu vākšanas un apstrādes pamatojums:**
   1. datu subjekta piekrišana – datu subjekts, pats devis piekrišanu datu vākšanai un apstrādei;
   2. pirms vai pēc līguma noslēgšanas – klientu attiecību (t.sk. attālināta) vadīšana, nodrošinot līgumu noslēgšanu un izpildi, kā arī ar to saistīto procesu realizācijas nodrošināšana, sadarbība ar klientiem un valsts iestādēm, un ar to saistīto procesu realizācijas nodrošināšana;
   3. pārziņa leģitīmās intereses – pakalpojumu sniegšana; datu subjektu identifikācija; uzņēmuma vadība, grāmatvedība, lietvedība, arhivēšana, iekšējo procesu nodrošināšana; pārziņa tēla popularizēšana un attīstība; videonovērošana darbinieku, klientu un pārziņa drošības nolūkos; sūdzību izskatīšana un atbalsta nodrošināšana sakarā ar sniegtajiem pakalpojumiem; efektīvas naudas plūsmas pārvaldīšana; parādu administrēšana, klientu maksājumu administrēšana; tiesvedības;
   4. likumiskais pamats – spēkā esošo normatīvo aktu (tajā skaitā, bet neaprobežojoties ar Konvenciju par Pasaules kultūras un dabas mantojuma aizsardzību, Konvenciju Eiropas Arhitektūras mantojuma aizsardzībai, Konvenciju Eiropas Arheoloģijas mantojuma aizsardzībai, Eiropas Padomes vispārējo konvenciju par kultūras mantojuma vērtību sabiedrībai, Latvijas Republikas likumu Par kultūras pieminekļu aizsardzību, kā arī citiem likumiem, Ministru kabineta noteikumiem un rīkojumiem, kā arī starptautiskām hartām, deklarācijām, rezolūcijām un citiem starptautiskiem dokumentiem.
6. **Datu subjekta personas datu iegūšanas avoti:**
   1. Publiskās datu bāzes;
   2. Datu subjektu iesniegtie dokumenti un informācija;
   3. Citu pārziņu, apstrādātāju un apakšapstrādātāju dati;
   4. Dokumenti ar arhīvisko vērtību, LV arhīvā uzglabājamie dokumenti;
   5. Pārziņa video un/vai foto iekārtu dati;
   6. Pārziņa datortīkla iekārtu dati;
   7. Pārziņa tīmekļa vietnes [www.mantojums.lv](http://www.mantojums.lv) apmeklēšanas vai pārlūkošanas dati.
7. **Datu subjekta datu apstrādes process:**
   1. Identificējot datu subjektu;
   2. Pildot valsts pārvaldes deleģētos uzdevumus un atsevišķus Ministru kabineta uzdevumus;
   3. Piedaloties tiesvedības procesos;
   4. Slēdzot saimnieciskos līgumus un kontrolējot to izpildi;
   5. Atlasot darbiniekus, nodibinot un uzturot darba tiesiskās attiecības;
   6. Sniedzot informāciju valsts un pašvaldību institūcijām un amatpersonām, un saņemot informāciju no tām/tiem.
8. **Datu subjekta sīkdatņu apstrāde:**
   1. sīkdatnes ir nelielas teksta datnes, kas tiek izveidotas un saglabātas datu subjekta ierīcē (datorā, planšetē vai mobilajā tālrunī), apmeklējot pārziņa interneta vietnes. Sīkdatnes “atceras” lietotāja pieredzi un pamatinformāciju, tādējādi uzlabo vietnes lietošanas ērtumu;
   2. izmantojot sīkdatnes, tiek apstrādāti kopējie lietotāju paradumi un vietnes lietošanas vēsture, diagnosticētas problēmas un trūkumi vietnes darbībā, ievākta lietotāju paradumu statistika, kā arī tiek nodrošināta vietnes funkcionalitātes pilnīga un ērta izmantošana;
   3. ja datu subjekts nevēlās izmantot sīkdatnes, to var izdarīt savas pārlūkprogrammas uzstādījumos, tomēr tādā gadījumā vietnes lietošana var būt būtiski traucēta un apgrūtināta. Saglabāto sīkdatņu dzēšana ir iespējama ierīces pārlūkprogrammas uzstādījumu sadaļā, dzēšot saglabāto sīkdatņu vēsturi.
9. **Datu glabāšanas laiks:**
   1. Dati, kuru apstrāde nepieciešama, lai pildītu valsts pārvaldes deleģētos uzdevumus un atsevišķus Ministru kabineta dotos uzdevumus, un kuri atrodas dokumentos ar arhīvisku vērtību un glabājami sabiedrības interesēs, tiek glabāti bez termiņa ierobežojuma un tiek nodoti Latvijas Valsts arhīvam pastāvīgai glabāšanai kā datu pārzinim atbilstoši Arhīvu likuma regulējumam.
   2. Pārējie dati tiek glabāti:
      1. kamēr nav beidzies spēkā esošajos normatīvajos aktos noteiktais glabāšanas termiņš;
      2. kamēr tas ir nepieciešams, lai īstenotu un aizsargātu Pārziņa leģitīmas intereses;
      3. kamēr ir spēkā datu subjekta piekrišana (attiecināms uz Pārziņa amatu pretendentiem).
   3. Beidzoties kādam no 9.2.punktā minētajiem termiņiem, visi dati, izņemot 9.1.punktā noteiktos, tiek dzēsti vai anonimizēti, atbilstoši Pārziņa noteiktajai kārtībai.
10. **Datu subjekta personas datu koplietošana un izsniegšana:**
    1. Pārzinis, lai sniegtu pakalpojumus un izpildītu darba uzdevumus, var kopīgot datu subjekta datus Eiropas Savienības un EEZ (Eiropas Ekonomikas zona) valstīs;
    2. Pārzinis, nodrošinot īpašu datu aizsardzību, kā to prasa VDAR regulējums, var nosūtīt datus uz trešo valsti (ārpus Eiropas Ekonomiskās zonas) vai starptautiskajām organizācijām, ar mērķi nodrošināt funkciju un uzdevumu izpildi un pārziņa darbu;
    3. Pārzinis, lai izpildītu normatīvajos aktos noteikto, var kopīgot datu subjekta datus ar valsts un pašvaldību institūcijām, tiesībsargājošām iestādēm, tiesu vai citām institūcijām;
    4. Pārzinis izsniegs datus tikai tādā apmērā, kā to nosaka spēkā esošie normatīvie akti, tajā skaitā VDAR un Fizisko personu datu apstrādes likums.
11. **Datu subjekta personas datu aizsardzība:**

Pārzinis aizsargā datu subjekta datus no nesankcionētas piekļuves, nejaušas nozaudēšanas, izpaušanas vai iznīcināšanas. Lai to nodrošinātu, pārzinis pielieto mūsdienu tehnoloģiju iespējas, ņemot vērā pastāvošos privātuma riskus un organizatoriskās prasības, tai skaitā, izmantojot ugunsmūrus, ielaušanās, atklāšanas un analīzes programatūras, kā arī šifrēšanu ar standartu SSL un anonimizāciju;

* 1. Pārzinis rūpīgi pārbauda visus apstrādātājus un apakšapstrādātājus, kas Pārziņa vārdā apstrādā datu subjekta datus; Pārzinis izvērtē, vai tiek pielietoti atbilstoši drošības pasākumi, vai datu apstrāde notiek tā, kā pārzinis to ir deleģējis, vai tā notiek saskaņā ar spēkā esošajiem normatīvajiem aktiem un datu aizsardzības prasībām un standartiem.
  2. apstrādātājiem un apakšapstrādātājiem nav tiesību apstrādāt Pārziņa datus saviem nolūkiem;
  3. Pārzinis neuzņemas atbildību par jebkādu nesankcionētu piekļuvi subjekta datiem vai to zudumu, ja tie nav pārziņa kompetencē, piemēram, datu subjekta vainas vai nolaidības dēļ.

1. **Profilēšanas loģika:**
   1. Pārzinis nepieņem nekādus automatizētus lēmumus, kā arī neveic personas datu profilēšanu.
2. **Datu subjekta tiesības:**

**Saskaņā ar spēkā esošajiem normatīvajiem aktiem datu subjektam ir šādas tiesības savu personas datu apstrādē:**

* 1. piekļuves tiesības –datu subjektam ir tiesības pieprasīt apstiprinājumu no pārziņa par to, vai tiek apstrādāti datu subjekta personas dati, kā arī pieprasīt izsniegt informāciju par visiem apstrādātajiem personas datiem;
  2. tiesības labot – ja datu subjekts uzskata, ka informācija par viņu ir nepareiza vai nepilnīga, viņam ir tiesības pieprasīt, lai pārzinis to izlabo;
  3. iebildumi pret apstrādi, pamatojoties uz likumīgajām interesēm–- datu subjektam ir tiesības iebilst pret personas datu apstrādi, kuri tiek apstrādāti, pamatojoties uz pārziņa likumīgajām interesēm, izņemot gadījumus, kad tiesību akti nosaka šo datu apstrādi;
  4. dzēšana – noteiktos apstākļos datu subjektam ir tiesības prasīt dzēst savus personas datus, izņemot gadījumus, kad tiesību akti nosaka šo datu glabāšanu termiņu;
  5. apstrādes ierobežojums – noteiktos apstākļos datu subjektam ir tiesības ierobežot savu personas datu apstrādi, izņemot gadījumus, kad tiesību akti nosaka datu apstrādes apjomu;
  6. datu pārnese –- datu subjektam ir tiesības saņemt vai nodot savus personas datus tālāk citam personas datu pārzinim. Šīs tiesības ietver tikai tos personas datus, kas pārzinim sniegti ar datu subjekta piekrišanu, uz līguma pamata, vai ja datu apstrāde tiek veikta automatizēti. Dotās tiesības datu subjekts nevar izmantot, ja pārzinis veic apstrādi izpildot uzdevumu sabiedrības interesēs, vai īstenojot pārzinim likumīgi piešķirtās oficiālās pilnvaras.

**Lai īstenotu augstāk minētās tiesības, lūdzam iesniegt rakstveida iesniegumu pārzinim vai datu aizsardzības speciālistam Jurijam Višņakovam**.

1. **Saziņa**

**Jautājumu un neskaidrību gadījumos datu subjekts var sazināties ar pārzini:**

**Mazā Pils iela 19, Rīga , LV-1050**

**vai personas datu aizsardzības speciālistu:**

**Juriju Višnakovu, e-pasts-** [**das@dsa.lv**](mailto:das@dsa.lv)

**Ja datu subjekts nav apmierināts ar saņemto atbildi, viņam ir tiesības iesniegt sūdzību Datu valsts inspekcijā (**[**www.dvi.gov.lv**](http://www.dvi.gov.lv/)**).**

**Pārzinis ir tiesīgs regulāri uzlabot vai papildināt privātuma politiku. Pārzinis informēs datu subjektu par jebkurām izmaiņām, publicējot privātuma politikas aktuālo versiju tīmekļa vietnē https://www.mantojums.lv.**